...Элекке рекруттар йыры иҫкә төшә. Сағыштырып ҡараһаң, ике арала оҡшашлыҡтар табырға мөмкин. Мәҫәлән, икенсе куплет рекруттар йырынан үҙгәртелмәй алынған. Айырма шунда, борон һалдатҡа китеүселәр йыры хәсрәт-һағыш менән сорналған булһа, бөгөнгө призывниктар йырында дәрт һәм ҡайнар хистәр таша. Шуға көйҙә мажор тондар өҫтөнлөк итә, текст оптимистик мотивтар менән һуғарылған. Боронғо ижад төрөнөң ошо рәүешле яңыса яңғырауы, яңы формала йәшәүе ҡыуаныслы хәл, әлбиттә. Халыҡ ижадының ҡоромаҫ шишмә булыуын раҫлаған мөһим бер күренеш был.